text: Bodegatyveknægte nappet
  25 november 2011 kl. 09.02
  To indbrudstyve, der i nat begik et indbrud i bodegaen i Holsted, blev fanget, fordi politiet lavede et rutinetjek af deres bil.
  To tyveknægte havde en rigtig dårlig nat.
  Først brød de ind i bodegaen i Holsted, hvor kastede sig over spillemaskinerne.
  Det fik de dog ikke noget ud af, da maskinerne blot var fyldt med poletter og ikke mønter, skriver jv.dk.
  Derefter blev deres bil stoppet af en politipatrulje, der lavede et rutinetjek.
  Under kontrollen kom der en melding om, at der havde været indbrud på bodegaen.
  Da de to mænd havde svært ved at forklare, hvad de egentlig lavede i området midt om natten, blev de anholdt.
  